..., kuhu me haledalt sisse kukkusime ja ilmselt mitte originaalsed ülesvõtted, klantspildid, iga turisti  , aga las ta siis olla, egas meiegi jäänud Madeira  turismiameti karvastest käest puutumata :) Iida näpib banaani, mida võib kasvamas leida mäekülgede istandustel, kesklinna autotee ääres, neljatärnihotelli peasissekäigu kõrval ja rannapromenaadil. Viljad on tillukesed, magusad ja kahjuks Euroopa standardile mittevastavad :), mistõttu me peame ka edaspidi Eestis sööma Chiquita omi.    Madeiral on tohutu hulk aedasid ja parke, kõikide botaanikasõprade rõõmuks ja niisama kiibitsejatele ajaveetmiseks. Monte ning Botaanikaaed kuuluvad nö kohustuslike vaatamisväärsuste hulka. Ega  me ei pettunud ka :)    Jurassic Park, nagu Iida ütles. Mida ta seal kalju otsas mõtiskleb, seda ta ei reetnud. Oleme kõige idapoolsemas tipus, kus sakilised paljad kaljud ähvardavalt murdlainetest tõusevad. Portugal on umbes 1000 km kaugusel.    Suhkruroopuskar sidrunimahla ja meega. Poest seda pudelivarianti ei tasu osta. Parem võta pudel  , hiljem ostad Selverist sidrunid ja mee. Meie tõime igaks juhuks ka mee saarelt kaasa. Tilluke salakaval naps, igavesti  tõhus.    Pico Arieiro - Madeira kõrguselt teine mäetipp on 1818 m üle merepinna. Seal üleval pole lopsakast loodusest jälgegi, kõik lõpeb juba varem, juba umbes kilomeetri kõrgusel - kõik meenutab Norrat või Shoti mägismaad. Palju turiste, kuid vaieldamatult hingematvad vaated, kui ilm on selge. Meil vedas. Meil vedas terve reisi ajal, me ei saanud tilkagi vihma, mis on päris haruldane sellele aastaajale.  Muudest kohustuslikest  ´idest muidugi sõime me seda  süvaookeani mõõkkala praetud banaaniga (mis oli suurepärane kõigis kolmes variandis) ja rahvuslikku lihavarrast, mis maitses ja nägi välja nagu šašlõkk. Isegi Iida sai kolmandal päeval aru, et kanapraadi ja Snickersi sokolaadi saab Eestis ka ning lasi ennast mõjutada minu mahitustest maitsta kohalikku kraami.    Midagi ei kaalu siiski üles neid väikseid sooje käsi mu kaela ümber ja uniseid õnnelikke silmi öösel kell kolm peale pimedat ja täistuisanud kojujõudmist. Laseme kahupeadel mõni aasta  kasvada, järgmine reisisiht on juba välja valitud :) Clarksoni väide vajab kontrollimist, muarust.